U skladu sa članom 20a. st. (1) i (2) Zakona o radu („Službene novine F BiH“ br. 26/16 i 89/18) i članom 4. Uredbe o postupku prijema u radni odnos u javnom sektoru u Federaciji BiH („Službene novine F BiH“ br. 13/19 i 9/21), a na osnovu člana 43. Priloga broj 1. Pravilnika o radu Dioničkog društva BH Telecom Sarajevo – (prečišćeni tekst), te u vezi sa tačkom I i II Odluke o potrebi prijema u radni odnos, broj: 00.1-14-360997/21-6 od 20.10.2021. godine u Dioničkom društvu BH Telecom Sarajevo i Ispravke Odluke broj:00.1-14-360997-7/21 od 24.11.2021.god., direktor Direkcije Tuzla Dioničkog društva BH TELECOM Sarajevo, objavljuje

**J A V N I O G L A S**

Za prijem radnika u radni odnos na neodređeno vrijeme, uz probni rad u trajanju od 3 (tri) mjeseca u Direkciji Tuzla, Dioničkog drušva BH Telecom Sarajevo, na radno mjesto:

- **88.** **Monter za mjesne mreže područja I (Tuzla), KV – 1 (jedan) izvršilac, u Odjeljenju za mjesne mreže,**

**Služba za pristupne mreže i terminalnu opremu, Sektor za tehničku podršku, sa mjestom rada u Tuzli.**

**Opis poslova i radnih zadataka:**

1. Obavlja poslove redovnog održavanja i otklanjanja smetnji na području mjesnih mreža na svim tačkama spoja mrežnih elemenata, podzemnih i nadzemnih (stub, glavni i kablovski razdijelnik, izvod, VVD kutija, podrumske i tavanske prostorije i slično), obavlja uključenja, seobe, premještanja i demontiranja tk priključaka i terminalne opreme na području održavanja, u slučaju potrebe vrši otklanjanje smetnji i instalacije novih usluga na drugim područjima, vodi računa o pravilnom korištenju zadužene HTZ opreme, putem radnog naloga pravda utrošeni materijal,
2. Vrši mjerenja, ograničavanje smetnji i aktivno učestvuje u otklanjanju istih, dostavlja izmjene sa terena u tehničku dokumentaciju, učestvuje zajedno sa glavnim monterom u rješavanju reklamacija korisnika,
3. Vodi računa o ispravnosti i kompletnosti osnovnih sredstava,
4. Vrši pripremna mjerenja za instalaciju terminalnih uređaja, ispituje tehničke mogućnosti za iste, koordinira sa drugim službama u cilju ispravnog funkcionisanja terminalne i pretplatničke opreme, montira i održava pretplatničku i terminalnu opremu, blagovremeno rezdužuje svu trebovanu opremu i materijal u predviđenim rokovima,
5. Za izvršenje poslova i radnih zadataka odgovoran je glavnom monteru,
6. Po potrebi upravlja motornim vozilom,
7. Rad na visini – penjanje na stubove radi održavanja samonosive mreže
8. Obavlja i druge poslove i radne zadatke po nalogu neposrednog rukovodioca u okviru stručne spremu,
9. Odgovoran je za blagovremeno i tačno izvršenje svih poslova koji su mu stavljeni u nadležnost ovom sistematizacijom i pojedinačnim naredbama neposrednih rukovodilaca, a u okviru stručne spreme,
10. Poslovi se obavljaju u skladu sa ovlaštenjima i odgovornostima propisanim odgovarajućim dokumentima integrisanog sistema upravljanja u Dioničkom društvu.

.

**I Opšti uslovi:**

- da je kandidat državljanin Bosne i Hercegovine,

- da ima opštu zdravstvenu sposobnost za obavljanje poslova navedenog radnog mjesta (samo kandidat koji bude izabran

dužan je da dostavi ljekarsko uvjerenje o zdravstvenoj sposobnosti, kao dokaz da njegovo zdravstveno stanje i psihofizičke

sposobnosti odgovaraju uslovima radnog mjesta).

**II Posebni uslovi:**

- KV ( III stepen stručne spreme ), srednja elektrotehnička ili druga odgovarajuća škola tehničkog smjera

- radno iskustvo nakon sticanja potrebne stručne spreme na istim ili sličnim poslovima, u trajanju od najmanje 6 (šest) mjeseci

- vozačka dozvola za B kategoriju.

**III Način prijave**:

Kandidat je dužan dostaviti svojeručno potpisanu prijavu, koja sadrži adresu, kontakt telefon i kratku biografiju.

Uz prijavu se obavezno dostavlja:

* Diploma ili Svjedočanstvo o sticanju tražene stručne spreme
* Izvod iz matične knjige rođenih,
* Uvjerenje o državljanstvu,
* Uvjerenje ili potvrda poslodavca o dužini radnog iskustva nakon sticanja potrebne stručne spreme na istim ili sličnim poslovima u trajanju od najmanje 6 (šest) mjeseci, koja **obavezno** treba da sadrži: **osnovne podatke o kandidatu, stručnu spremu radnog mjesta na kojem je kandidat stekao radno iskustvo, trajanje radnog odnosa i kratak opis poslova** (radna knjižica i potvrda nadležnog PIO/MIO o ostvarenom radnom stažu ne prihvataju se kao relevantan dokaz o radnom iskustvu),
* Dokaz o posjedovanju vozačke dozvole za „B“ kategoriju.

**NAPOMENA I**

Ukoliko potvrda poslodavca ne sadrži neki od sljedećih elemenata: stručnu spremu predviđenu za konkretno radno mjesto kao i precizan period radnog angažovanja na poslovima kod izdavaoca potvrde, ove uslove je kandidat dužan dokazati, dostavljanjem, pored navedene potvrde poslodavca, i uvjerenja nadležne porezne uprave, uz dešifraciju školske spreme i zanimanja, tako da se na osnovu ovih dokumenata može jasno utvrditi da li je kandidat radio na poslovima za koje se traži radno iskustvo i u kojem periodu.

Dopunska dokumenta/uvjerenja koje je moguće predati uz potvrdu poslodavca, smatrat će se valjanim dokazom o radnom iskustvu pod uslovom da:

1) je kandidat uz iste dostavio potvrdu poslodavca,

2) ne sadrži podatke koji su u koliziji sa potvrdom poslodavca i

3) jasno i nedvosmisleno dopunjuju činjenice koje su nepoznate iz potvrde poslodavca, a isti su propisani kao

bitni elementi potvrde poslodavca.

**NAPOMENA II**

1. U slučaju da, u toku postupka izbora kandidata za prijem u radni odnos, neki od kandidata ostvare jednak broj bodova, prednost pri zapošljavanju pod jednakim uvjetima će imati kandidat koji ima svojstvo demobiliziranog branioca, člana porodice demobiliziranog branioca, djeteta šehida - poginulog branioca, umrlog ratnog vojnog invalida, ili umrlog dobitnika ratnog priznanja i odlikovanja.

Prednost pri zapošljavanju pod jednakim uvjetima kandidat ostvaruje, samo ukoliko pored opštih i posebnih uslova javnog oglasa, ispunjava i sljedeće:

* da je nezaposleno lice,
* da je demobilizirani branilac ili član njegove porodice, ili da je dijete šehida - poginulog branioca, umrlog ratnog vojnog invalida ili umrlog dobitnika ratnog priznanja i odlikovanja.

Prednost pri zapošljavanju pod jednakim uvjetima kandidati dokazuju dostavljanjem sljedećih dokaza:

* Uvjerenje o statusu nezaposlenog lica izdato od nadležnog organa za vođenje evidencije o nezaposlenim licima, ne starije od 15 dana, od dana izdavanja,
* Rješenje/uvjerenje nadležnog organa o priznavanju svojstva demobiliziranog branioca, člana porodice demobiliziranog branioca, svojstva djeteta šehida – poginulog branioca, umrlog ratnog vojnog invalida, ili umrlog dobitnika ratnog priznanja i odlikovanja.

2.

* **Svi traženi dokumenti trebaju biti orginal ili ovjerene kopije,**
* **Ukoliko na obrascu Izvoda iz matične knjige rođenih nema naznake da je bez roka važenja, isti ne može biti stariji od 6 (šest) mjeseci,**
* **Uvjerenje o državljanstvu ne može biti starije od 6 (šest) mjeseci,**
* **Uvjerenje ili potvrda poslodavca o dužini radnog iskustva koja ne sadrži sve elemente iz tačke III alineja 5. ovog oglasa, smatrat će se nepotpunom.**

**IV** Javni oglas je otvoren za podnošenje prijava 8 ( osam ) dana od dana objavljivanja u dnevnom listu.

Prijave sa dokazima o ispunjavanju uslova traženih oglasom, dostavljaju se u zatvorenoj koverti neposredno na protokol Dioničkog društva BH Telecom Sarajevo, Direkcija Tuzla ili putem pošte na adresu:

**Dioničko društvo BH Telecom Sarajevo**

**Direkcija Tuzla**

**Sa naznakom ''Prijava na javni oglas za radno mjesto 88. Monter za mjesne mreže – ne otvarati''**

**Ul. Aleja Alije Izetbegovića 29**

**75000 Tuzla**

**Neuredne, nepotpune i neblagovremene prijave neće se uzeti u razmatranje.**

**Dioničko društvo BH Telecom Sarajevo će lične podatke kandidata dostavljene u prijavi i prijavnoj dokumentaciji obrađivati u svrhu provođenja postupka prijema novog radnika.**

**Upute za apliciranje na javni oglas u Dioničkom društvu BH Telecom Sarajevo možete naći na našoj web stranici na sljedećem linku:„**<https://www.bhtelecom.ba/karijera/>”